Մարտինա Մաքքաթչեն

**Մարտինա Քիմբերլի Շերրի Մաքքաթչեն** (ի ծնե` Փոնթնինգ)  (**, ), անգլիացի դերասանուհի, երգչուհի, հեռուստատեսության անձ և ռադիոհաղորդավար։

Նա առավել հայտնի է Նատալիի դերով «Իրական սեր» ֆիլմում: «Իմ չքնաղ լեդի» մյուզիքլում Էլիզա Դուլիթլի դերի համար ՄակՔաթչենը 2002 թվականին ստացել է Լոուրենս Օլիվյեի մրցանակ՝ «լավագույն կանացի դեր մյուզիքլում»։ Նա թողարկել է երեք երաժշտական ​​ալբոմ, որոնցից առաջինը Անգլիայում դարձել է պլատինե։

## Վաղ կյանք և կրթություն
Մաքքաթչենը ծնվել է Մարտինա Քիմբերլի Շերի Պոնթինգ անվան տակ Լոնդոնի Փրկության բանակի հիվանդանոցում՝ Հաքնիում, երբ նրա մայրը՝ Ջենի Թոմլինը () տասնինը տարեկան էր։ Նրա կենսաբանական հայրը՝ Թոմաս Հեմինգսը (), լքել է ընտանիքը երեխայի ծնվելուց անմիջապես հետո, և երբ Մաքքաթչենը ինը տարեկան էր, նրա մայրը ստանձնել է իր դստեր միայնակ խնամակալությունը։ Տասը տարեկան հասակում Մարտինան վերցրել է խորթ հոր ազգանունը, երբ մայրն ամուսնացել է պատուհան մաքրող Ջոն ՄաքՔաթչոնի հետ ()։ Նա ունի կրտսեր խորթ եղբայր՝ Էլ Ջեյ ()։ Մաքքաթչենը շատ փոքր տարիքից ցանկանում էր լինել դերասանուհի, սակայն նրա ընտանիքը չկարողացավ վճարել *Italia Conti Academy of Theatre Arts* ակադեմիայի թատերական արվեստի դպրոցի ուսման վարձը, որտեղ նա հաճախում էր: Մաքքաթչենը գրել է ավելի քան երկու հարյուր նամակ տարբեր իշխանություններին՝ խնդրելով ֆինանսական աջակցություն, և ի վերջո  նա հովանավորություն է ստացել Անգլիայի եկեղեցու Ռիվզի հիմնադրամից՝ իր ուսումը շարունակելու համար:

## Կարիերա
### Վաղ կարիերա
Տասներկու տարեկան հասակում Մաքքաթչենը ստացել է իր առաջին դերը ամերիկյան հեռուստատեսային գովազդում, որի համար նրան վճարել են £350։ Դրան հաջորդել է աշխատանքը մոդելային բիզնեսում և որոշ եթերաշրջանային դերեր հեռուստատեսային շոուներում, ինչպիսին է ITV-ի ոստիկանական «Անգլիական սպանություն» դրաման: Նա նաև նկարահանվել է իռլանդացի երգչուհի Էնյայի «Caribbean Blue» երգի տեսահոլովակում։ Տասնհինգ տարեկան հասակում Մարտինան երկու համադասարանցիների հետ կազմակերպեց Միլան գըրլ խումբը, որը ստեղծագործական առումով բավականին հաջող ստացվեց (բայց ոչ այնքան հաջող, ըստ Մարտինայի), նա երեք անգամ մտավ պարային աղյուսակ և նույնիսկ պայմանագիր կնքեց ռեկորդ ձայնագրելու համար: Այնուամենայնիվ, միայն միջակ ակումբներում հանդես գալու հեռանկարը Մաքքաթչենի վերջնական երազանքը չէր, և նա լքեց այս նախագիծը:

### «Իստ Էնդի բնակիչները»
1994 թվականին, երբ Մաքքաթչենը աշխատում էր որպես վաճառողուհի Knickerbox ներքնազգեստի խանութում, նրան առաջարկեցին Թիֆանի Ռեյմոնդի դերը BBC-ի «Իստ Էնդի բնակիչները»հիթային սերիալում։ Քանի որ նախագծի վրա աշխատանքը շարունակվում էր, Թիֆանիի դերին ավելի ու ավելի շատ տեղ էր հատկացվում սյուժեում, և դերասանուհու ճանաչվածությունը աճում էր։ 22 միլիոն հեռուստադիտող դիտել է նրա վերջին տեսարանները հեռուստասերիալում, երբ Թիֆանին սպանվեց Ալբերտ հրապարակում 1998 թվականի Նոր տարվա գիշերը հատուկ դրվագում: Իրականում, Մաքքաթչենը որոշում կայացրեց հեռանալ սերիալից՝ կենտրոնանալու իր սոլո կարիերայի վրա, բայց ափսոսում էր, որ երբեք չի կարողանա վերադառնալ շոու։

### Փոփ կարիերա
Մաքքաթչենի առաջին հայտնությունը չարթերում կայացել է 1995 թվականին՝ «Are You Man Enough» պարային երգով, որը արտադրվել էր Ունո Կլիոյի կողմից։ Հրապարակվել է նաև գովազդային տեսահոլովակ։ 1999 թվականին Մաքքաթչենը կատարել է իր դեբյուտը որպես սոլո փոփ արտիստ Virgin Records-ի հովանու ներքո և բրիտանական սինգլների հիթ-շքերթում  «Perfect Moment» բալլադով (երգը սկզբնապես ձայնագրվել է Էդիտա Գուրնյակի կողմից 1997 թվականին) հասել է համար առաջինին։ Այդ տարի նա ուներ ևս երկու Top 10 հիթ. Նա զբաղեցրել է 6-րդ տեղը երկու սինգլներով՝ «I've Got You», իսկ ավելի ուշ «Talking in Your Sleep», որը զուգակցվեց «Love Me»-ի հետ «A»--ում։ Մաքքաթչենի բոլոր երեք սինգլները վերցված են նրա դեբյուտային «You Me & Us» ալբոմից, որը զբաղեցրել է երկրորդ հորիզոնականը Մեծ Բրիտանիայի ալբոմների հիթ-շքերթում և արժանացել պլատինե հավաստագրման։

2000 թվականին Մաքքաթչենը թողարկել է իր երկրորդ՝ «Wishing» ալբոմը, որն ավելի քիչ հաջողություն է  ունեցել և զբաղեցրեց 25-րդ հորիզոնականը Մեծ Բրիտանիայի ալբոմների չարթում։ Այնուամենայնիվ, դրանից երկու երգ՝ «I’m Over You» հիթը զբաղեցրել է չարթի երկրորդ տեղը, իսկ Դոննա Սամմերի «On the Radio» երգի քավեր տարբերակը դարձել է հիթ: Չնայած աղյուսակում ոչ լավագույն դիրքին, նրանք այնուամենայնիվ կարողացան վաճառել մոտ 250,000 օրինակ, ինչը ալբոմը դարձրեց ոսկե։ Մաքաթչենի երրորդ ստուդիական ալբոմը՝ «Musicality»-ը, Բրոդվեյի շապիկով, թողարկվել է 2002 թվականին: Այն զբաղեցրել է 55-րդ հորիզոնականը ալբոմի հիթ-շքերթում, բայց վատ է վաճառվել՝ վերջ տալով նրա փոփ կարիերային և պատճառ դառնալով նրա ձայնագրման պայմանագիրը չեղյալ համարելու։

### Կինո, թատրոն և հեռուստատեսություն
Մաքաթչենը հայտնվել է ITV-ի «Թակոց»-ում, ինչպես նաև 2000 թվականին բրիտանական«Չմոկ, Չմոկ, Բենգ-Բենգ» ֆիլմում: Նա շարունակել է խաղալ Էլիզա Դուլիթլի դերը «Իմ չքնաղ լեդի» ֆիլմում Լոնդոնի ազգային արքունական թատրոնում: Չնայած բազմաթիվ ներկայացումներ բաց թողնելով՝ պատճառաբանելով առողջական խնդիրները և գրեթե հինգ ամիս շուտ հեռանալով «Դրուրի Լեյն»-ում թատրոնի մեկնարկից, նա 2002 թվականին արժանացավ Լոուրենս Օլիվիեի մրցանակի՝ «Լավագույն դերասանուհի մյուզիքլում» համար:

2002 թվականին Մաքաթչենը վարում էր Ազգային երաժշտական ​​մրցանակաբաշխությունը  ITV1-ի համար, իսկ 2003 թվականին նա ստանձնել է իր առաջին գլխավոր դերը կինոյում։ Նա հայտնվել է որպես Նատալի, թեյ բերող աղջիկ, Ռիչարդ Քրթիսի «Իրական սեր» ռոմանտիկ կատակերգությունում, որտեղ Միացյալ Թագավորության վարչապետը (դերը կատարում էր Հյու Գրանտը) սիրահարվում է Մաքաթչենի կերպարին։ Ֆիլմը լավ արձագանքներ է ստանում և կոմերցիոն հաջողություն ունենում։ Մաքքեթչոնի ֆիլմի հաջողության ալիքի վրա մեկնեց ԱՄՆ, սակայն նրա հոլիվուդյան կարիերան վիճակված չէր իրականանալ։ Այնուամենայնիվ, նա 2004 թվականին ստացավ MTV Movie Award։

2005 թվականի սեպտեմբերին նա հայտնվեց BBC-ի «Ուրվականները» սերիալի երկու դրվագներում՝ մարմնավորելով ահաբեկչության ականատես մատուցողուհի Թաշին։ Մաքաթչենը խաղացել է անգլիական «Անգլիական հարեմ» հեռուստաֆիլմում, որը ցուցադրվել է ITV1 հեռուստաալիքով 2005 թվականի դեկտեմբերին; նա խաղացել է մի կնոջ, ով սիրահարվել է մուսուլման տղամարդու (Արտ Մալիկ) և ամուսնացել նրա հետ՝ իմանալով, որ նա արդեն երկու կին ունի: 2007 թվականին Մաքաթչենի անունը հայտնվել է տիտրերում որպես կատարող երկու ֆիլմերում՝ Պատրիկ Սուեյզիի հետ կարճամետրաժ ֆիլմում և «Ցատկ» ֆիլմում։ Նա նաև խաղացել է Ագաթա Քրիստիի «Միսս Մարփլ»-ի մեկ դրվագում, որտեղ նա հայտնվել է սպասուհի Ջեյն Կուպեր երպարով, որն օգնում է միսս Մարփլին իր հետաքննության մեջ: 2008 թվականի հունվարին նա նկարահանվել է դերասան Ջեյսոն Դոնովանի հետ միասին ITV «Հիշողության լողափ» սերիալում՝ Սյուզան Փենվոդենի դերում։

### Այլ Աշխատանքներ
Մաքաթչենը  2000 թվականին թողարկել է իր ինքնակենսագրությունը, որը վերնագրված է «Ո՞ւմ տեղն է նա իրեն դրել» (), իսկ երեք տարի անց «Մարտինա Մաքաթչեն. Հետնասենյակներ - Անձնական օգաիր» () գիրքը հրատարակվել է HarperCollins հրատարակչության կողմից։ 2004 թվականին Մաքքեթչոնը բազմաթիվ համաշխարհային աստղերի հետ նկարահանվել է նաև գովազդային ֆիլմում՝ 2012 թվականին Լոնդոնի ամառային Օլիմպիական խաղերի մայրաքաղաք ընտրվելու համար։ Ֆիթնես մարզումների սկավառակը «Մարտինա Մաքաթչեն. Մարմնի պարը» () թողարկվել է 2005 թվականի դեկտեմբերին։

2006 թվականի օգոստոսին Tesco սուպերմարկետների ցանցը հայտարարել է, որ Մաքաթչենը կներկայացվի մի շարք գովազդներում՝ խթանելու օգտագործված պլաստիկ տոպրակների կանաչ վերամշակման նոր սխեմա: 2009 թվականին նա հրատարակել է իր առաջին վեպը՝ «Սիրուհին» (), Pan MacMillan հրատարակչության անվան տակ։ 2010 թվականի հունվարին նա դարձել է Danone-ի դեմքը Activia յոգուրտ ապրանքանիշի բրիտանական գովազդային արշավում։

## Անձնական կյանք
Մաքաթչենը նշանված էր դիջեյ Գարեթ Կուկի հետ, սակայն նրանք բաժանվեցին 1996 թվականին։ 2012 թվականի սեպտեմբերին նա ամուսնացել է երգիչ Ջեք Մաքմանուսի հետ (, ծնվել է 1984 թվականի օգոստոսի 2-ին) Կոմո լճում։ Նրանք հանդիպում էին 2009 թվականից։ 2015 թվականի փետրվարի 4-ին Մաքքաթչենը լույս աշխարհ է բերել որդի, ում անվանեցին Ռաֆերթի Ջեք Մաքմանուս ()։

2013 թվականին նա սնանկ է ճանաչվել։

## Ֆիլմագրություն

## Սկավառակագրություն
### Ստուդիական ալբոմներ

### Հավաքածուներ

### Սինգլներ

### Այլ

## Մրցանակներ և անվանակարգեր

## Ծանոթագրություններ

## Գրականություն
* 

Կատեգորիա:21-րդ դարի անգլիացի դերասանուհիներ
Կատեգորիա:21-րդ դարի բրիտանացի դերասաններ
Կատեգորիա:21-րդ դարի դերասանուհիներ
Կատեգորիա:21-րդ դարի երգիչներ և երգչուհիներ
Կատեգորիա:21-րդ դարի երգչուհիներ
Կատեգորիա:Անգլիացի դերասանուհիներ
Կատեգորիա:Անգլիացի երգչուհիներ
Կատեգորիա:Անգլիացի կինոդերասանուհիներ
Կատեգորիա:Անգլիացի հեռուստատեսային դերասաններ
Կատեգորիա:Անգլիացի հեռուստատեսային դերասանուհիներ
Կատեգորիա:Բրիտանացի դերասաններ
Կատեգորիա:Բրիտանացի դերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:Թատրոնի դերասաններ
Կատեգորիա:Լոնդոն քաղաքում ծնվածներ
Կատեգորիա:Կին